Et billede, der indeholder tekst, clipart

Automatisk genereret beskrivelse

Frederiksværk, den 6. marts 2022

Kære medlemmer, sponsorer og interesserede.

Støtteforeningen for Arresødal Hospice har nu taget hul på året 2022 med fornyede kræfter og er ivrig efter at komme i gang med at forberede os til den årlige stafet. Den forventes at skulle afholdes den 2. oktober 2022. Andre aktiviteter ventes dog også at skulle løbe af stablen i den nærmeste fremtid.

---------------------------------

**Årsmøde/generalforsamling 2022**

Den 17. maj 2005 blev der afholdt stiftende generalforsamling i Støtteforeningen for Arresødal Hospice. I maj 2020 havde vi 15-års jubilæum som vi ville have fejret, men på grund af Covil-19 blev vores fejring udsat både i 2020 og i 2021.

Vi har i bestyrelsen besluttet at på grund af normaliseringen overfor større arrangementer vil vi i år gøre lidt ekstra for ikke at glemme at vores forening nu er blevet 17 år.

Derfor afholder vi den 28. april 2022 kl. 18.30 Årsdag 2022 i forbindelse med vores generalforsamling.

Vi indbyder alle vores medlemmer, sponsorer samt interesserede til en hyggelig aften med lidt let mad og drikke samt fortælling om Arresødal Hospice virke og historie ved Hospiceleder Lisbeth Due Madsen. Vi vil sende den færdige indbydelse ud i midten af april, men sæt allerede nu kryds i kalenderen.

Med venlig hilsen

For Støtteforeningen for Arresødal Hospice

Mo Olofsson

Bestyrelsesformand

-------------------------------------

Der har netop været afholdt bestyrelsesmøde i foreningen, hvor det blandt andet blev drøftet, om vores nyhedsbrev alene skulle   omhandle vores arbejde i støtteforeningen, eller om der også skulle være noget nyt omkring den daglige gang og de mange små og store ting, der skete på eller omkring hospice.

Da Arresødal Hospice og støtteforeningen er så tæt knyttet til hinanden, blev vi enige om, at nyhedsbrevet skulle omfatte begge dele, så i første omgang kan vi fortælle, at der arbejdes på at få en ny støttekoncert med Halsnæs koret op at stå, og hvis og når det lykkes, vil dette blive annonceret på støtteforeningens hjemmeside. Du/I vil naturligvis blive inviteret til koncerten, hvor billetterne vil koste 100,00 pr. stk. via tilsendt mail. Støtteforeningen vil glæde sig til at se rigtig mange til denne koncert.

Desuden kan det oplyses, at støtteforeningen nu har investeret i et nyt regnskabssystem, så opkrævning af kontingent vil ske ifølge dette, men herom vil støtteforeningens kasserer Karin Sørensen orientere nærmere ved særskilt besked i alle medlemmer.

Støtteforeningen har siden vores sidste nyhedsbrev taget imod nye medlemmer, og disse bydes rigtig hjertelig velkommen i foreningen med håbet om, at disse må få en god og positiv oplevelse af at være med i foreningens arbejde. Støtteforeningen arbejder ihærdigt på at få endnu flere til at indgå i foreningens arbejde, fordi vi finder det vigtigt, at støtteforeningen stadig udvikles med henblik på at stimulere udviklingen af det borgernære hospice.

Støtteforeningen har ligeledes siden vores sidste nyhedsbrev - herunder ved aflysningen af vores støttekoncert i Melby kirke modtaget nogle donationer, det var meget trist, at koncerten måtte aflyses, men det har glædet foreningen meget, at så mange valgte at donere billetprisen til støtteforeningen, og vi siger rigtig mange tak for dette.

Uden vores medlemmer, donationer og vores sponsorer var vores støtteforening intet, og det er derfor med stor taknemmelighed vi modtager såvel indmeldinger som donationer og sponsoratet.

Næsten samtlige nyhedsbreve, der er udsendt, har indeholdt fortællinger om glæden ved de forskellige musikarrangementer, der har været afholdt på hospice, og når man siger musik på hospice, er man også nødt til at sige Ida Rasmussen. Ida har igennem en efterhånden lang årrække stået for at kontakte alle de frivillige kunstnere, der donerer deres optræden på hospice og listen for disse er lang. Ikke kun denne kontakt har Ida stået for. Hun har også til næsten hver eneste koncert sørget for dejlig hjemmebagt kage, som har gjort den efterfølgende hyggestund efter koncerten til noget ganske særligt.

I mange år har også de frivillige på hospice en gang om måneden hygget omkring patienterne med en syng-sammen-dag og igen med Ida dejlige hjemmebag til kaffen som afslutning.

Som medhjælper til disse koncerter har støtteforeningens bestyrelses suppleant Kirsten Olsen haft en heller ikke uvæsentlig rolle, og et møde med dem bragte mange glade og varme minder frem.

Ida's forklaring på, hvorfor musikken på hospice er så vigtig følger her.

Et billede, der indeholder himmel, udendørs, sidder, person

Automatisk genereret beskrivelseIda, der nyder solen i det fjerne.

"Det giver god adspredelse, afleder tankerne fra sygdom, og de udfordringer, der følger med, når kræfterne bliver færre. Musik kan man lytte til langt hen i sygdomsforløbet, da hørelsen er den sans, som man har længst.

Den musik, vi tilbyder, er meget forskellig, al den stund, det er frivillige, amatører og professionelle, der tilbyder at underholde. Jeg fortæller gerne lidt om vores hus, og hvad man kan forvente, når man besøger os. Vi kan have patienter, der kun orker at høre musikken fra deres seng/stue, andre gange er opholdsstuen fuld af patienter og pårørende, det ved man aldrig.

Som sagt er musikken forskellig, men det er mennesker jo også, og det ændrer sig ikke, fordi man er indlagt på hospice.

Så jeg priser mangfoldigheden og tager ikke hensyn til egne præferencer, bare beder jeg musikerne om at tænke på, at opholdsstuen ikke er en koncertsal og tilpasse lyden, og de fleste kan være med, fællessang, ønskekoncert er velkommen, så skal der gerne være et par frivillige, der kan hæve stemmen.

Ideen om underholdning på hospice kom til musiker Hans Dal, hvis hustru var frivillig på Sct. Lucas tilbage i starten af 2000'erne. Det er lykkedes ham at få kolleger fra hele landet til at bakke op om projektet, og kunstnere i hospice har bakket op om ideen siden 2007. Gruppen er stadig aktiv og meget velvilligt indstillet, når de bliver spurgt,"

Et billede, der indeholder træ, udendørs, jord, sidder

Automatisk genereret beskrivelse Hans Dal og hustruen Marianne underholder på hospice under Corona tiden.

Derefter begyndte minderne eller at vælte ud. Der blev nævnt den syngende sygeplejerske Lars Frost og hans hustru Dorte Elsebeth Larsson, der underholdt så helt fantastisk dejligt. Mange af kunstnerne der kommer på hospice, er gengangere, og man kan nævnte det dejlige husorkester "Efter skoletid", der spille fast hver måned, Jens Tofte og Ib Vestergaard på flygel og fløjte samt Henrik Metz, der spiller helt fortryllende på flygel. Ellers har der været alt fra harpe og syngende skåle, og mindet faldt helt naturligt på "Glarmestrenes Svende", da en patient fik lyst til at danse. (Et helt unikt minde for de pårørende, der kom til at opleve dette).

Et billede, der indeholder vindue, gulv, indendørs, stående

Automatisk genereret beskrivelseJens Tofte og Ib Vestergaard ved en af de mange koncerter på hospice.

I det sidste nyhedsbrev blev der fortalt om de frivilliges tur til Svanevig hospice og den lille udstilling med håndværk, som de solgte til fordel for støtteforeningen. Nu har vi også på hospice fået sådan en udstilling, hvor der netop sælges ting til fordel for støtteforeningen. Der kan bl.a. andet nævnes noget meget smukt træarbejde, og alt i alt går salget fint, så hvis der skulle sidde en af vores medlemmer, der kunne have lyst til at bidrage med et sådant eller lignende håndværk, vil foreningen hilse dette så velkomment.

Som tidligere nævnt arbejdes der på vores stafet 2022, men det kan ikke nævnes for tit, så derfor får I endnu engang vores reminder herom.

Et billede, der indeholder tekst

Automatisk genereret beskrivelse

Stafetten skal afholdes den første søndag i oktober måned 2022, og støtteforeningen vil glæde sig til at se så mange af vores medlemmer og borgere omkring hospice i øvrigt som overhovedet muligt.

Endnu engang vil vi opfordre til

**​Bliv medlem af støtteforeningen**

Hvis du ikke allerede er medlem, kan du blive medlem og derigennem støtte foreningens arbejde.

**Enkeltmedlemmer   kr. 200,- p.a.**

**Par medlemskan      kr. 300,- p.a.**

**Foreninger m.fl.        kr. 500,- pa.**

Indsæt på konto **Reg. nr. 3572-10084431** eller **Mobilepay 87652** (Husk at opgive navn og adresse)

**Gaver til foreningen**

**​**Støtteforeningen for Arresødal Hospice er godkendt af SKAT til at modtage gaver, som i henhold til ligningslovens § 8a er fradragsberettigede på giverens selvangivelse. Godkendelsen er opnået i kraft af foreningens medlemskab i Hospice Forum Danmark.

Som skatteyder kan man i 2022 få fradrag op til i alt 17.200 kr. for gaver til godkendte foreninger og institutioner, herunder Støtteforeningen for Arresødal Hospice. Der er ingen nedre beløbsgrænse, så man kan altså også få fradrag for små gavebeløb.  Ægtefæller har hvert sit fradrag årligt.

Gaver til Støtteforeningen for Arresødal Hospice kan indbetales til følgende bankkonto:

**Reg. nr. 2540 - Kontonr. 4394235216**

Kontoen administreres af Hospice Forum Danmark, som overfører gaverne til Støtteforeningen for Arresødal Hospices egen bankkonto.

Ved indbetaling af en gave, som man ønsker at få fratrukket på selvangivelsen, skal oplyses CPR nr., så Hospice Forum Danmark kan indberette til SKAT om giveren og det modtagne beløb.

STØTTEFORENINGEN FOR ARRESØDAL HOSPICE.

Det kan måske synes unødvendigt igen og igen at medtage vores ønsker om donationer eller flere medlemmer, eller at du vil melde dig som frivillig eller ambassadør, men foreningen har virkelig brug for al den opbakning, vi kan få fra hele det store opland, som vi har. Vores opland består af 19 primærkommuner, herunder Helsingør, Hillerød, Gribskov kommune og naturligvis hele Halsnæs, og patienter på Arresødal Hospice kan komme fra hele dette opland.

Det er således et håb og ønske, at Støtteforeningen for Arresødal hospice kan få endnu flere medlemmer fra hele dette opland, og at vores medlemmers opbakning kan være med til, at vi fortsætter med at være en meget aktiv og driftig støtteforening med rigtig mange gode ideer og tiltag til glæde for os alle, der har eller vil få en forbindelse med Arresødal hospice.

**Redaktørens tanker og ønsker.**

Hvordan ville jeg selv have det, hvis jeg skulle komme på hospice, og hvordan vil jeg gerne have livet på hospice skal udfolde sig for mig og alle mine medpatienter.

På samme måde som med musikken er vi så forskellige, men mon ikke vi alle vil ønske, at der stadig må være et plejepersonale, der som sædvanlig yder alt, hvad de kan, og at der dertil fortsat må være en hel skare frivilligt, at ønsker at være med til at opfylde så mange af patienterne ønsker, som overhovedet muligt.

Der ud over ønsker jeg, at støtteforeningen må få al den opmærksomhed blandt beboerne, så også støtteforeningen kan være med til at opfylde så mange ønsker fra patienterne, som det måtte være muligt.

De venligste hilsner fra

STØTTEFORENINGEN FOR ARRESØDAL HOSPICE

Inge-Lise Oster

Redaktør

Telf. 20 87 54 44